கேள்வி: 2022 உங்கா தொங்கா எரிமலை வெடிப்பும் ஆழிப்பேரலையும் - பின்னணி பற்றி விளக்கவும்.
பதில்: 2014 ஆம் ஆண்டு முதல் ஒப்பீட்டளவில் செயலற்றநிலையில் இருந்த பின்னர் உங்கா தொங்கா எரிமலை 20 திசம்பர் 2021 அன்று வெடித்தது. புவியின் அடுக்கு மண்டலத்திற்குள் துகள்களை அனுப்பியது. எரிமலையிலிருந்து சுமார் 70 கிலோமீட்டர் (43 மைல்) தொலைவில் உள்ள தொங்காவின் தலைநகரான நுக்கு'அலோபா மேல் நோக்கி எழுந்த சாம்பல் புகைப்படலத்தைக் காணமுடிந்தது. நியூசிலாந்து நாட்டின் வெலிங்டன், நியூசிலாந்து உள்ள எரிமலை சாம்பல் ஆலோசனை மையம் விமான நிறுவனங்களுக்கு ஒரு ஆலோசனை அறிவிப்பை வெளியிட்டது. 170 கிலோமீட்டர் (110 மைல்) தொலைவுக்கு எரிமலைவெடிப்பு சப்தங்கள் கேட்டன. இந்த ஆரம்ப வெடிப்பு டிசம்பர் 21 அன்று 02:00 மணிக்கு முடிவடைந்தது. எரிமலையின் செயல்பாடு தொடர்ந்தது, டிசம்பர் 25 அன்று எடுக்கப்பட்ட செயற்கைக்கோள் படங்களின் படி தீவின் அளவு அதிகரித்திருந்தது. தீவில் எரிமலை நடவடிக்கைகள் குறைந்ததால், அது 11 சனவரி 2022 அன்று செயலற்ற எரிமலையாக அறிவிக்கப்பட்டது.
கேள்வி: 2022 உங்கா தொங்கா எரிமலை வெடிப்பும் ஆழிப்பேரலையும் - வெடிப்புகள் பற்றி விளக்கவும்.
பதில்: படிமம்:Tonga Volcano Eruption 2022-01-15 0320Z to 0610Z Himawari-8 visible.gif 2022 ஆம் ஆண்டு சனவரி மாதம் 14 ஆம் தேதியன்று ஒரு பெரிய வெடிப்பு தொடங்கியது. வளிமண்டலத்தில் 20 கிலோமீட்டர் (12 மைல்) தொலைவுக்கு எரிமலையானது சாம்பல் மேகங்களை அனுப்பியது. தொங்கா அரசாங்கம் குடியிருப்பாளர்களுக்கு சுனாமி எச்சரிக்கை விடுத்தது. எரிமலைக்கு அருகில் உள்ள தொங்கா நாட்டுப் புவியியலாளர்கள் வெடிப்புகளையும் 5 கிலோமீட்டர் அளவுக்கு அகலமான சாம்பல் மேகத்தையும் கவனித்தனர். அடுத்த நாள், குறிப்பிடத்தக்க அளவு பெரிய வெடிப்பு சுமார் 17:00 மணிக்கு ஏற்பட்டது. எரிமலை சாம்பல் ஆலோசனை மையம் விமான நிறுவனங்களுக்கு மீண்டும் ஒரு ஆலோசனை அறிவிப்பை வெளியிட்டது. எரிமலை வெடிப்பின் சாம்பல் தொங்காவின் பிரதான தீவில் நிலச்சரிவை ஏற்படுத்தியது. மேலும் இம்மேகம் சூரியனை மறைத்தது. நுக்கு'அலோபாவில் 40 மைல் (65 கிமீ) தொலைவில் உரத்த வெடிச்சத்தங்கள் கேட்டன. வானத்திலிருந்து சிறிய கற்கள் மற்றும் சாம்பல் மழை பொழிந்தது. டோங்காவில் வசிக்கும் பலர் உயரமான பகுதிகளுக்கு தப்பிச் செல்ல முயன்றபோது நெரிசலில் சிக்கிக்கொண்டனர். வெடிச்சத்தம் தோராயமாக 520 மைல்கள் (840 கிமீ) தொலைவில் உள்ள சமோவா வரை கேட்டது. பிஜியில் வசிப்பவர்கள் வெடிச்சப்தத்தை இடியின் ஒலிகளாக விவரித்தனர்.நியூசிலாந்தின் வடக்குத் தீவிலும், ஆத்திரேலியாவின் கிழக்குக் கடற்கரை வரையிலும் பெருஞ் சத்தம் கேட்டது. விண்வெளியில் இருந்தும் மிகவும் பரந்த வெடிப்புத் தோற்றமும் அதிர்ச்சி அலைகளும் செயற்கைக்கோள்கள் மூலம் அறியப்பட்டன. நியூசிலாந்து முழுவதும் உள்ள வானிலை நிலையங்களால் அழுத்த அலையானது அதிகபட்சமாக 7 எக்டா பாசுகல்கள் அளவு வீச்சாக அளவிடப்பட்டது. ஆத்திரேலியாவில் உள்ள வானிலை நிலையங்களாலும் அழுத்த அலை பதிவு செய்யப்பட்டது. அமெரிக்க புவியியல் ஆய்வு மையமும் 5.8 என்ற மேற்பரப்பு-அலை அளவுகளில் வெடிப்பை பதிவு செய்தது. சுவிட்சர்லாந்தில் 2.5 எக்டோ பாசுகல் அழுத்த ஏற்ற இறக்கம் அளவிடப்பட்டது. எரிமலை வெடிப்பு நேரத்தில் தீவிர மின்னல் செயல்பாடும் பதிவு செய்யப்பட்டது. வைசாலா தேசிய மின்னல் கண்டறிதல் வலையமைப்பு கதிரியக்க அலைகள் வடிவில் மின்னலைக் கண்டறிந்தது. எரிமலை வெடிப்பதற்கு முந்தைய இரண்டு வாரங்களில் பல நூறு முதல் ஆயிரம் மின்னல்கள் கணினியால் பதிவு செய்யப்பட்டன. சனவரி 14 முதல் 15 வரை பல்லாயிரக்கணக்கான மின்னல்கள் ஏற்பட்டன. சனவரி 15 அன்று 05:00 மற்றும் 06:00 மணிக்கு இடையில் 200,000 மின்னல்கள் பதிவு செய்யப்பட்டன. பூர்வாங்க அவதானிப்புகள், அடுக்கு மண்டலத்தில் இவ்வெடிப்பு அதிக அளவு எரிமலைப் பொருட்களை வெளியேற்றியது என்பதைக் காட்டுகிறது. மேலும் இந்த வெடிப்பு ஒரு தற்காலிக காலநிலை விளைவை ஏற்படுத்தும் திறனையும் கொண்டது எனவும் கூறப்படுகிறது. ஆக்லாந்து பல்கலைக்கழகத்தைச் சேர்ந்த ஒரு விஞ்ஞானி இந்நிகழ்வை 1000 ஆண்டுகளுக்கு ஒரு முறை நிகழும் நிகழ்வாக விவரிக்கிறார்.
கேள்வி: 2022 உங்கா தொங்கா எரிமலை வெடிப்பும் ஆழிப்பேரலையும் - மீட்பு பற்றி தகவல் சொல்.
பதில்: அட்டாட்டா தீவில் மீட்புப் பணிகள் நடைபெற்று வருகின்றன. இது முதன்மை தீவான தொங்கா தீவுக்கு அப்பால் அமைந்துள்ளது. அருகிலுள்ள சிறிய தீவு ஆழிப்பேரலையால் மூழ்கியது. தீவில் உள்ள ''ராயல் சன்செட் ஐலேண்ட் ரிசார்ட்டின்'' முகநூல் பதிவில், இங்கு தங்கியிருந்த அனைவரும் பாதுகாப்பாக வெளியேற்றப்பட்டனர் என் தெரிவித்துள்ளது.
கேள்வி: 2022 உங்கா தொங்கா எரிமலை வெடிப்பும் ஆழிப்பேரலையும் - புற இணைப்புகள் என்பது என்ன?
பதில்: * *[https://reliefweb.int/disaster/vo-2022-000005-ton ReliefWeb's main page Tonga: Volcanic Eruption and Tsunami - Jan 2022] பகுப்பு:தொங்கா பகுப்பு:எரிமலையியல்